บาทเปิด 30.90บาทต่อดอลลาร์  อ่อนค่าตามภูมิภาค
เงินบาทเปิดตลาด 30.90บาทต่อดอลลาร์  อ่อนค่าตามภูมิภาค ตลาดจับตาตัวเลขจ้างงานนอกภาคเกษตรสหรัฐฯคืนนี้
2 ส.ค. 2562

เงินบาทเปิดตลาด 30.90บาทต่อดอลลาร์  อ่อนค่าตามภูมิภาค ตลาดจับตาตัวเลขจ้างงานนอกภาคเกษตรสหรัฐฯคืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.90 บาท/ดอลลาร์ จากเย็นวานนี้ที่ปิดตลาดที่ระดับ 30.86/87 บาท/ดอลลาร์
"เงินบาทเคลื่อนไหวตามภูมิภาคหลังประธานาธิบดีโดนัลด์ ทรัมป์ ออกมาขู่ว่าจะเก็บภาษีสินค้าจีนอีกรอบ แต่เข้าใจว่าน่าจะเป็นส่งสัญญาณกดดันให้เฟดลดดอกเบี้ยอีก"นักบริหารเงินระบุ
สำหรับวันนี้ปัจจัยสำคัญอยู่ที่ตัวเลขการจ้างงานนอกภาคเกษตรของสหรัฐฯที่จะประกาศคืนนี้
นักบริหารเงิน ประเมินกรอบการเคลื่อนไหวของค่าเงินบาทวันนี้ระหว่าง 30.85-31.00 บาท/ดอลลาร์